CELEX: 62018TN0185
Language: lt
Date: 2018-03-14 00:00:00
Title: Byla T-185/18: 2018 m. kovo 14 d. pareikštas ieškinys byloje Lucchini / Komisija

7.5.2018   
            
            
               LT
            
            
               Europos Sąjungos oficialusis leidinys
            
            
               C 161/70
            
         2018 m. kovo 14 d. pareikštas ieškinys byloje Lucchini / Komisija
   
   (Byla T-185/18)
   (2018/C 161/88)
   Proceso kalba: italų
   
      Šalys
   
   
      Ieškovė: Lucchini SpA (Livorno, Italija), atstovaujama advokato G. Belotti
   
      Atsakovė: Europos Komisija
   
      Reikalavimai
   
   Ieškovė Bendrojo Teismo prašo:
   
               —
            
            
               pripažinus Teisingumo Teismo sprendimuose, kuriais buvo panaikintas 2009 m. rugsėjo 30 d. Komisijos sprendimas C (2009) 7492 
                     final
                   dėl procedūros pagal AP 65 straipsnį (byla COMP/37.956 – Gelžbetonio armatūra, pakartotinis sprendimas), konstatuotus pažeidimus, panaikinti Komisijos sprendimą atmesti, išdėstytą 2018 m. sausio 17 d. rašte, ir nurodyti Komisijai grąžinti ieškovei neteisėtai skirtą ir sumokėtą baudą su palūkanomis,
            
         
               —
            
            
               panaikinti Komisijos sprendimą atmesti, išdėstytą 2018 m. kovo 9 d. rašte ir nurodyti Komisijai leisti ieškovei dalyvauti byloje COMP/37.956, kurią Komisija turėtų atnaujinti vykdydama teismo sprendimus.
            
         
               —
            
            
               nepatenkinus pirmiau išdėstytų reikalavimų, priteisti ieškovei mažiausiai 10 mln. EUR arba kita sumą, kuri bus nustatytą vykstant procesui arba Bendrojo Teismo nuomone bus teisinga tinkamai nubausti už nustatytą Chartijos 41 straipsnio pažeidimą.
            
         
      Ieškinio pagrindai ir pagrindiniai argumentai
   
   Ieškovė primena, kad Teisingumo Teismas panaikino 2009 m. rugsėjo 30 d. Komisijos sprendimą C (2009) 7492 final dėl procedūros pagal AP 65 straipsnį (byla COMP/37.956 – Gelžbetonio armatūra) (1) ir pažymi, kad nepaisant šio panaikinimo atsakovė atsisakė jai grąžinti sumokėtą baudą ir leisti dalyvauti atnaujintoje administracinėje byloje.
   Grįsdama ieškinį ieškovė remiasi dviem pagrindais.
   
               1.
            
            
               Pirmasis ieškinio pagrindas susijęs su 2004 m. balandžio 7 d. Komisijos reglamento (EB) Nr. 773/2004 dėl bylų nagrinėjimo Komisijoje pagal Sutarties 81 ir 82 straipsnius tvarkos (Tekstas svarbus EEE) (2) 10–14 straipsnių pažeidimu, konkrečiai su ieškovės teisės į teisingą procesą ir, visų pirmą jos teisė į gynybą pažeidimu.
               
                           —
                        
                        
                           Šiuo klausimu nurodoma, kad valstybių narių dalyvavimas klausymuose nėra paprastas formalumas, nes konkurencijos priežiūros institucijos priklauso komitetui, kurio nuomonės Komisija turi išklausyti prieš priimdama bet kokį sprendimą. Minėtos institucijos turi visada dalyvauti plenariniuose klausymuose, t. y. esminiame procedūros etape, per kurį atsakovai sutelkia visas savo gynybines pastangas ginčuose su Komisija.
                        
                     
         
               2.
            
            
               Antrasis ieškinio pagrindas susijęs su Europos Sąjungos pagrindinių teisių chartijos 41 straipsnio, t. y. teisės į gerą administravimą pažeidimu.
            
         
      (1)  Feralpi / Komisija, C-85/15 P (EU:C:2017:709); sujungtos bylos C-86/15 P, Ferriera Valsabbia / Komisija, C-87/15 P, Alfa Acciai / Komisija (EU:C:2017:717), C-88/15, Ferriere Nord / Komisija (EU:C:2017:716) ir C-89/15 P, Riva Fire (EU:C:2017:713)
   
      (2)  OL L 123, 2004, p. 18.